stanford-oval/wikipedia huggingface dataset:
Hirvilahden kartano
Rakennukset

Nykyisen empiretyylisen päärakennuksen rakensi vuonna 1848 Jonas Himberg, jonka suku hallitsi Hirvilahtea vuodesta 1833 vuoteen 1904.
Aikaisemmista rakennuksista on jäänteenä nykyisen päärakennuksen alla oleva kivestä rakennettu kellarikerros (sisältäen 4 holvattua kellaritilaa), jotka saattavat ajoittua 1400-luvulle. Kartanomiljööseen kuuluu myös 1700-luvulta peräisin oleva kivestä rakennettu viljamakasiini. Päärakennuksen ympärillä olleet perinteiset kartanon sivurakennukset on purettu 1900-luvun alkupuolella.
Aiheesta muualla

Kuvia tai muita tiedostoja aiheesta Hirvilahden kartano Wikimedia Commonsissa
Kellarihuoneen seinäsyvennykset. Syvennysten käyttötarkoitusta ei varmuudella tiedetä.
Iso kellarihuone.
Kivimakasiini 1700-luvulta
Humber

Näkymä Humberjoelle. Taustalla Humber-silta.
Humber on Englannin itärannikolla sijaitseva estuaari, jonka pituus on lähes 60 kilometriä ja valuma-alue noin 24 000 neliökilometriä. Se saa vetensä Trent- ja Ousejoista, jotka laskevat sen perukkaan Faxfleetin kylän lähistöllä. Estuaari on yläjuoksullaan noin 1,5 kilometriä leveä, mutta levenee vähitellen, kunnes laskee Pohjanmereen noin yhdeksän kilometrin levyisenä. Humber virtaa pääosin alavien maiden halki ja sen rannoilla sijaitsee useita merkittäviä satamakaupunkeja, kuten Hull, ja Ison-Britannian suurin kauppasatama Grimsbyn ja Imminghamin satama.
Aiheesta muualla

Kuvia tai muita tiedostoja aiheesta Humber Wikimedia Commonsissa
Henryn piirikunta (Ohio)

Henryn piirikunta (engl. Henry County) on piirikunta Ohiossa, Yhdysvalloissa. Se on nimetty Patrick Henryn mukaan. Piirikunnan suurin kaupunki on Napoleon.
Maantiede

Henryn naapuripiirikuntia ovat Fulton pohjoisessa, Lucas koillisessa, Wood idässä, Hancock kaakkoiskulmassa, Putnam etelässä, Defiance lännessä ja Williams luoteessa.
Väestö

Piirikunnassa oli vuoden 2010 väestönlaskennassa 28 215 ihmistä. Etniset ryhmät jakautuvat valkoisiin, joita on 97,6%, mustiin (0,7%), alkuperäisamerikkalaisiin (0,4%) ja aasialaisiin (0,4%).
Kotitalouden mediaanitulo on 48 932 ja köyhyysrajan alapuolella oli 11,7% väestöstä vuosina 2007–2011.
ISU

ISU on lyhenne, joka voi tarkoittaa esimerkiksi seuraavia:
järjestöjä
Kansainvälinen luisteluliitto (engl. International Skating Union, lyhennys ISU)
yliopistoja
Idahon osavaltionyliopisto (engl. Idaho State University, lyhennys ISU)
Illinois State University (auch ISU genannt)
Iowan osavaltionyliopisto (engl. Iowa State University, lyhennys ISU)
Kansainvälinen avaruusyliopisto (engl. International Space University, lyhennys ISU)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ISU”, voi hakea sivunnimihaulla, laajalla sivunnimihaulla tai tekstihaulla.
Idrissa Soumaoro

Idrissa Soumaoro (s. 1949) on malilainen maailmanmusiikin esittäjä.
Soumaoro syntyi Malin Ouelessebougou-nimisellä alueella. Hän opiskeli taideinstituutissa Bamakossa ennen päätymistään Englantiin. Siellä hän sai diplomin sokeiden opetuksessa Birminghamin yliopistolta. Hän koulutti vuosikymmeniä sokeita Malissa.
Soumaoro on erikoistunut myös musiikin opettamiseen pistekirjoituksella. Hän oli malilaisen sokeiden instituutin johtaja vuosina 1994–1996. Hän opetti mm. Amadouta & Mariamia.
Soumaoro säveltää pianolla, kitaralla ja kamelen n'gonilla. Hän oli aiemmin Ambassadeurs-yhtyeen jäsen. Soumaoron tunnetuimpiin kappaleisiin kuuluu "Ancien combatant". Hänen ensimmäinen albuminsa Koté julkaistiin vasta vuonna 2004.
He Was Her Man

| He Was Her Man |
| --- | --- |

Ohjaaja:  Lloyd Bacon
Käsikirjoittaja:   Niven Busch  Tom Buckingham  Tarina:  Robert Lord 
Tuottaja:  Robert Lord
Säveltäjä:  Bernhard Kaun
Kuvaaja:  George Barnes
Pääosat:   James Cagney  Joan Blondell 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros.
Ensi-ilta:  Yhdysvallat 16. kesäkuuta 1934
Kesto:  70 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
He Was Her Man on vuonna 1934 ensi-iltansa saanut Lloyd Baconin ohjaama yhdysvaltalainen gangsteri-/ rikoselokuva, jonka pääosissa ovat James Cagney ja Joan Blondell. Sivuosissa on muun muassa Victor Jory ja Frank Craven.
He Was Her Man sai ensi-iltansa kotimaassaan 16. kesäkuuta vuonna 1934. Elokuvan on tuottanut Warner Bros. -yhtiö.
He Was Her Man on seitsemäs ja viimeinen Blondellin ja Cagneyn yhteistyöstä.
Näyttelijät

| 0 | 1 | 2 |
| --- | --- | --- |
|  James Cagney  | … |  Flicker Hayes / Jerry Allen   |
|  Joan Blondell  | … |  Rose Lawrence   |
|  Victor Jory  | … |  Nick Gardella   |
|  Frank Craven  | … |  Pop Sims / Jim Parker   |
|  Sarah Padden  | … |  Rouva Gardella   |
|  Harold Huber  | … |  J. C. Ward   |
|  Russell Hopton  | … |  Monk   |
|  Ralf Harolde  | … |  Frank ”Red” Deering   |
|  John Qualen  | … |  Dutch   |
|  Bradley Page  | … |  Dan ”Danny” Curly   |
|  Samuel E. Hines  | … |  Gassy   |
|  James Eagles  | … |  Whitey   |
Aiheesta muualla

He Was Her Man Internet Movie Databasessa (englanniksi)
He Was Her Man AllMoviessa. (englanniksi)
He Was Her Man. Turner Classic Movies – TCM. Arkistoitu 5.12.2021. Viitattu 28.11.2022. (englanniksi)
Rumble

| Rumble |
| --- | --- |

Ohjaaja:  Jani Volanen
Käsikirjoittaja:  Jari Nissinen                       Jani Volanen
Tuottaja:  Mika Ritalahti Nico Ritalahti
Pääosat:  Vesa-Matti Loiri Tommi Korpela Jari Nissinen Jari Pehkonen
Valmistustiedot
Valmistusmaa:  Suomi
Tuotantoyhtiö:  Silva Mysterium Oy
Ensi-ilta:  2002
Kesto:  56 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Rumble on suomalainen komediapainotteinen road movie vuodelta 2002. Sen on ohjannut Jani Volanen ja käsikirjoittanut Jari Nissinen. Rumble on saanut kulttimainetta karkeudellaan ja levottomuudellaan.
Sisältö

Neljä ikääntyvää teddyrokkaria - Leo, Mäkinen, Ake ja Pera - matkustaa kesäisen päivän ja yön Suomen maaseudulla punaisella vuoden 1960 avo-Cadillacilla juoden alkoholia. Lisäksi he saavat päähänsä muun muassa tilata pizzaa suoraan liikkuvaan autoonsa, metsästävät kadonnutta nahkarotsia, ostavat viinaa venäläiseltä rekkakuskilta ja telovat poliisipartion. Sivuosista tärkein on Sami, jonka nelikko kaappaa mukaansa avoauton takaluukkuun.
Arvio

Tommi Partanen arvioi Rumblen "rosoiseksi roadmovieksi" ja kutsui sitä "kaurismäkeläisen pateettisuuden käänteismaailmaksi". Taitava kameratyöskentely onnistuu pitämään hyvän maun rajoja sivuavan elokuvan rajan paremmalla puolella.
Julkaisut

Rumble sai ensi-iltansa Helsingissä vuonna 2002 Rakkautta ja Anarkiaa -festivaaleilla. Televisiossa YLE TV1 esitti sen ensimmäisen kerran 2003.
PAN Vision Publishing Oy julkaisi Rumblen DVD:nä vuonna 2008. Elokuvan ääni on Dolby Digital 5.1.
Näyttelijät

| 0 | 1 | 2 |
| --- | --- | --- |
|  Vesa-Matti Loiri  | … |  Leo   |
|  Jari Nissinen  | … |  Ake   |
|  Tommi Korpela  | … |  Mäkinen   |
|  Jari Pehkonen  | … |  Pera   |
|  Henry Hanikka  | … |  Sami   |
|  Pekka Laiho  | … |  huoltoaseman työntekijä   |
|  Ville Myllyrinne  | … |  huoltoaseman työntekijä   |
|  Tuomas Uusitalo  | … |  nuori mies huoltoasemalla   |
|  Hannu-Pekka Björkman  | … |  pizzakuski   |
|  Jyri Kähönen  | … |  rekkakuski   |
|  Elina Knihtilä  | … |  naispoliisi   |
|  Rauno Ahonen  | … |  miespoliisi   |
|  Aake Kalliala  | … |  Metsäpitsan omistaja   |
|  Tuorikki  | … |  lehmä   |
Musiikki

Gene Vincent & His Blue Caps: B-I-Bickey-Bi, Bo-Bo-Go
The Johnny Otis Show: Willie And The Hand Jive
Johnny Burnette & The Rock'n Roll Trio: The Train Kept A'Rollin
Don & Dewey: Koko Joe
Roy Orbison & Teen Kings: Go! Go! Go!
Augie Rios: Linda Lou
Elvis Presley: Blue Moon
Freddie Cannon: Tallahassie Lassie
Sandy Nelson: Let There Be Drums
The Flamingos: I Only Have Eyes For You
Ray Sharpe: Linda Lu
Thurston Harris: Little Bitty Pretty One
Ronnie Dee: Action Packed
Ronnie Self: Bop-A-Lena
Jackie Morningstar: Rockin' In The Graveyard
The Teen Queens: Eddie My Love
Shep And The Limelites: Daddy's Home
Lord Dent & His Invaders: Wolf Call
The Wailers: Mau Mau
The Capris: There's A Moon Out Tonight
The Jive Bombers: Bad Boy
Idström

Idström on sukunimi, joka on muun muassa seuraavilla henkilöillä:
Annika Idström (1947–2011), suomalainen kirjailija, suomentaja ja dramaturgi, Cay Idströmin tytär, Tove Idströmin sisar
Cay Idström (1917–2005), suomalainen radiotoimittaja, Annika ja Tove Idströmin äiti
Gabriel Idström (1867–1946), suomalainen diplomi-insinööri ja Helsingin kaupungin liikennelaitoksen edeltäjän Helsingin Raitiotie ja Omnibus Oy:n toimitusjohtaja
Tove Idström (1954–2019), suomalainen elokuva- ja televisiokäsikirjoittaja ja dramaturgi, Cay Idströmin tytär, Annika Idströmin sisar
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rick Flag

| Rick Flag |
| --- | --- |
Luoja(t):  Robert Kanigher Ross Andru
Kustantamo:  DC Comics
Ensiesiintyminen:  The Brave and the Bold nro 25 (syyskuu 1959)
Henkilötiedot
Oikea nimi:  Richard Flag
Status:  aktiivinen
Ryhmäsidokset:  Suicide Squad Iskuryhmä X
Edelliset ryhmäsidokset:  Forgotten Heroes
Henkilöllisyydet:  Rick Flag Rick Flag Jr. Rick Flag III
Voimat:  Ei yli-inhimillisiä voimia taitava tuliaseiden käsittelijä loistava kaksinkamppailuissa
Rick Flag on nimi kolmelle DC Comicsin kustantamalle sarjakuvasankarille, jonka loivat Robert Kanigher ja Ross Andru. Hahmo teki ensiesiintymisensä The Brave and the Bold sarjakuvan numerossa 25, vuonna 1959. Kaikki kolme hahmoa ovat sukua toisilleen. Heistä ensimmäinen isä Richard Flag oli alkuperäisessä Suicide Squadissa toisen maailmansodan yksikössä. Sodan jälkeen hän oli vielä Iskuryhmä X:n jäsen. Flagin poika Rick Flag Jr. oli puolestaan Forgotten Heroes ryhmän jäsen ja johti kaksi erilaista versiota Suicide Squadista. Puolestaan Flag Jr.:n poika Flag III on myös erään Suicide Squadin jäsen.
Sarjakuvissa > Rick Flag

Richard Montgomery Flag johti omaa divisionaa Suicide Squadronia toisen maailmansodan aikana. Ensimmäisessä tehtävässään Flag oli ryhmänsä ainut eloon jääneistä ja nautti kasvavasta suosiosta, mutta vähenevästä moraalitasosta. Sodan jälkeen hän meni Sharon Racen kanssa naimisiin. Vuonna 1951 Justice Society of American ja erään toisen sankariryhmän kadotessa Yhdysvaltain presidentti Harry S. Truman kutsui toistamiseen Flagin johtamaan luomaansa Iskuryhmä X -ryhmää. Ryhmä koostui kahdesta joukosta: Militaristinen ryhmä Argent, jotka huolehtisivat siviileistä ja naamiorikollisista. Kenraali Jeb Stuart johti heitä kansallisissa ja kansainvälisissä kriiseissä. Vaikka Argentin tilastoidut aktiviteetit loppuivat vuoden 1960 jälkeen, Kenraali Stuartin Suicide Squad jatkoi toimintojaan. Lopulta Flag uhrasi itsensä pysäyttääkseen entisen vihollisen War Wheelin.
Sarjakuvissa > Rick Flag Jr.

Flagin korvasi hänen poikansa Richard Rogers Flag. Nuori Flag johti uutta julkista ryhmää, johon kuuluivat hänen tyttöystävänsä Karin Grace, tohtori Hugh Evans ja Jess Bright. Eräässä traagisessa tehtävässä Kambodžassa, jossa lumimies ajoi heitä takaa, Evans, Bright ja lumimies putosivat railoon. Ryhmä oletti heidän kuolleen, mutta Bright selvisi tapauksesta ja jäi katkeraksi kun ryhmä ei tullut pelastamaan heitä. Hän vaelteli pitkin maastoa lähellä kuolemaa kunnes eräät kiinalaiset hoitajat löysivät Brightin ja paransivat miehen. Sittemmin Bright lähetettiin venäläisten käsiin, jotka muuttivat hänet bioniseksi hirviöksi nimeltä Koshchei the Deathless. Koshchei auttoi uusia liittolaisiaan rakentamaan punaisen prikaatin raketin ja auttoi Qurac maata kokoamaan metaihmisryhmää Jihadia.
Flagin tyttöystävä synnytti salaa pojan, jonka hän antoi adoptoitavaksi. Myöhemmin Flag lähetettiin soluttautumaan Forgotten Heroes ryhmään vakoojaksi hallituksen puolesta. Flag siirtyi salaa Yhdysvaltain hallitukselle töihin, kun Forgotten Heroesin johtaja Immortal Man oletettiin kuolleen.
Sarjakuvissa > Rick Flag III

Rick Flag Juniorin poika esiintyi ensi kerran Suicide Squad lehden numerossa 50, vuonna 1991. Hänet oli siepannut Jihad järjestön Koschei the Deathless, mutta Flagin pelasti Suicide Squadin jäsen Nemesis. Sittemmin Flag on toiminut Suicide Squadin jäsenenä.
Muissa medioissa > Televisiossa > Justice League Unlimited

Rick Flag Jr. esiintyi ensi kerran televisiossa Justice League Unlimitedin jaksossa "Task Force X" vuonna 2005. Eversti Rick Flag Jr. johti sarjakuvan tapaan Iskuryhmä X:ää, hän oli erittäin isänmaallinen ja teki mitä hallitus käski. Flag sai tehtäväkseen palkata muutamia apulaisia suorittamaan salatehtävää varastaakseen Annihilatorin Oikeuden Puolustajien vahtitornista Amanda Wallerille. Flag palkkasi ryhmäänsä Kapteeni Bumerangin, Kellokuninkaan, Deadshotin ja Plastiquen.
Hahmon äänenä toimi Adam Baldwin.
Muissa medioissa > Elokuvat > Oikeuden Puolustajat: Uusi rintama

Rick Flag esiintyi ensi kerran elokuvassa Oikeuden Puolustajat: Uusi rintama vuonna 2008. Hän liittyi Korean sodan jälkeen Ferris Aircraftiin ohjaajaksi ja sai tehtäväkseen harjoittaa Hal Jordania tulevaa marsin matkaa varten. Flagista tuli elokuvan loppupuolella Jordanin kanssalentäjä marsin matkalla. Hän kuitenkin kuoli lennon aikana, kun kaksikolle syntyi tappelu Jordanin saadessa selville aluksen olevan täynnä aseita siltä varalta mikäli marsilaiset osoittautuisivat vihamielisiksi. Tappelun aikana aluksen itsetuholaukaisin syttyi, jonka seurauksena ainoastaan Flag menetti henkensä. Myös Rick Flag Jr. teki cameo-roolin. Hahmon äänenä toimi Lex Lang.
Muissa medioissa > Elokuvat > DC Extended Universe

Vuoden 2016 elokuvassa Suicide Squad elokuvassa Rick Flag Jr.:ia näytteli Joel Kinnaman. Kinnaman jatkoi samassa roolissa myös elokuvan jatko-osassa The Suicide Squad: Suicide Mission (2021).
Hahmoa näytelleet > Rick Flag Sr.

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2008 | Lex Lang |  | Oikeuden Puolustajat: Uusi rintama |  |
| 2024–2025 | Frank Grillo | Creature Commandos | Superman |  |
Hahmoa näytelleet > Rick Flag Jr.

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2005 | Adam Baldwin | Justice League Unlimited |  |  |
| 2016 2021 | Joel Kinnaman |  | Suicide Squad The Suicide Squad: Suicide Mission |  |
Rick Flag Jr. Justice League Unlimitedissa.
Horace Walpole

| Horace Walpole |
| --- | --- |
 Joshua Reynolds, Horace Walpole, noin 1756–1757.
Henkilötiedot
Syntynyt: 24. syyskuuta 1717
Kuollut: 2. maaliskuuta 1797 (79 vuotta)
Kansalaisuus:  brittiläinen
Kirjailija
Salanimi: Onuphrio Muralto 
Pääteokset:  Otranton linna (1764)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Horatio Walpole, Orfordin 4. jaarli, paremmin tunnettu nimellä Horace Walpole (24. syyskuuta 1717 Lontoo, Ison-Britannian kuningaskunta – 2. maaliskuuta 1797) oli englantilainen taidehistorioitsija, kirjailija ja poliitikko. Hänet muistetaan nykyään Lontoon Strawberry Hillille rakentamastaan huvilasta ja goottilaisesta romaanistaan Otranton linna (1764), jolla oli suuri vaikutus kauhuromantiikalle.
Ura

Horatio Walpole syntyi Robert ja Catherine Walpolen perheeseen. Hänen isänsä Robert Walpole oli kuuluisa whig-poliitikko, josta tuli myös Ison-Britannian pääministeri. Horatio sai kotikasvatuksen, kunnes aloitti Eton Collegessa 1727. Cambridgen King’s Collegeen hän kirjautui maaliskuussa 1735. Hän jätti kuitenkin koulun ennen valmistumistaan vuonna 1738.
Yliopiston jälkeen Horace Walpole lähti Euroopan-kierrokselle ystävänsä, runoilija Thomas Grayn kanssa. Walpole palasi Lontooseen 1741, ja hänet valittiin samana vuonna Ison-Britannian parlamenttiin. Hän istui parlamentissa vuoteen 1768 mutta ei kuitenkaan tehnyt merkittävää ura poliitikkona.
Walpole hankki vuonna 1749 pienen huvilan Lontoon Twickenhamista. Hän laajensi rakennusta ja sen pihapiiriä kahden ystävänsä kanssa Yrjöjen ajan arkkitehtuurin oppien mukaan. He lisäsivät huvilaan rintavarustuksia ja torneja. He laajensivat myös puutarhaa ja tekivät maisemointia. Rakennus oli antamassa sysäystä uusgotiikan suosiolle englantilaisessa arkkitehtuurissa.
Walpole kirjoitti uuden, gotiikkaa edustavan rakennuksensa innoittamana romaanin Otranton linna, jota pidetään usein ensimmäisenä goottilaisena romaanina. Se julkaistiin vuonna 1764. Walpolen kirjalliseen tuotantoon kuuluu myös 3 000 henkilökohtaista kirjettä, joista useimmat on osoitettu englantilaiselle diplomaatille Horace Mannille. Kirjeet ovat yhteiskunnalliselta kannalta merkittäviä, sillä ne kertovat ajan kulttuurista ja tavoista.
Suomennettu tuotanto

Otranton linna.  (The Castle of Otranto, 1764.)  Suomentanut Päivi Mehtonen ja Jyrki Siukonen. Turku:  Faros, 2014.  ISBN 978-952-5710-31-1.
Otranton linna (lyhyt tekstinäyte), suom. Aune Brotherus, antologiassa Maailmankirjallisuuden kultainen kirja: Englantilaisen kirjallisuuden kultainen kirja, toim. Eino Railo, WSOY 1933 (Englantilaisen kirjallisuuden kultainen kirja, digitoituna Projekti Lönnrotissa (zip))
Aiheesta muualla

Sitaatteja aiheesta Horace Walpole Wikisitaateissa
Lisää luettavaa aiheesta Horace Walpole on Wikiaineistossa (englanniksi)
Kuvia tai muita tiedostoja aiheesta Horace Walpole Wikimedia Commonsissa
Walpolen teoksia Gutenberg-projektin sivuilla. (englanniksi)
Immunomääritys

Immunomääritys on biokemiallinen testi, joka mittaa makromolekyylin tai pienen molekyylin läsnäoloa tai pitoisuutta liuoksessa käyttämällä vasta-ainetta (yleensä) tai antigeenia (joskus). Immunomäärityksessä havaittavaa molekyyliä kutsutaan usein "analyytiksi", ja se on usein proteiini, mutta se voi olla myös muunlaisia, erikokoisia ja -tyyppisiä molekyylejä, kunhan vain kehitetään oikeanlaiset vasta-aineet, joilla on määrityksessä tarvittavat ominaisuudet. Biologisista nesteistä, kuten seerumista tai virtsasta, mitataan usein analyyttejä immunomäärityksillä lääketieteellisiin ja tutkimustarkoituksiin.
Immunomäärityksiä on saatavana monissa eri muodoissa ja muunnelmissa. Immunomääritykset voidaan suorittaa useassa vaiheessa, jolloin reagensseja lisätään ja pestään pois tai erotetaan toisistaan määrityksen eri vaiheissa. Monivaiheisia määrityksiä kutsutaan usein erotusimmunomäärityksiksi tai heterogeenisiksi immunomäärityksiksi. Jotkin immunomääritykset voidaan suorittaa yksinkertaisesti sekoittamalla reagenssit ja näyte ja tekemällä fysikaalinen mittaus. Tällaisia määrityksiä kutsutaan homogeenisiksi immunomäärityksiksi tai harvemmin erottelemattomiksi immunomäärityksiksi.
Immunomäärityksissä käytetään usein kalibraattoria. Kalibraattorit ovat liuoksia, joiden tiedetään sisältävän kyseistä analyyttiä, ja kyseisen analyytin pitoisuus tunnetaan yleensä. Verrattaessa määrityksen vastetta todelliseen näytteeseen kalibraattoreiden tuottamaan määrityksen vasteeseen on mahdollista tulkita signaalin voimakkuus näytteen sisältämän analyytin läsnäolon tai pitoisuuden perusteella.
Imo.im

| imo> im |
| --- | --- |
Verkkosivusto:  imo.im
Tyyppi:  pikaviestintäpalvelu
Rekisteröinti:  vaihtoehtoinen (tarpeellinen)
Luonut:  Ralph Harik, Georges Harik
Nykyinen tila:  aktiivinen
imo.im on Internetissä toimiva kaupallinen pikaviestintäpalvelu. imo.im käyttäjät voivat ilmaiseksi jutustella ja soittaa video- tai äänipuheluita Internetissä. imo.im pääsi vuonna 2012 Time-lehden Parhaat nettisivut -listalle.
Imo (osavaltio)

Imo on yksi Nigerian 36 osavaltiosta. Se sijaitsee maan kaakkoisosassa. Sen pinta-ala on 5 530 neliökilometriä. Vuonna 2006 Imossa oli 3 935 000 asukasta. Suuri osa väestöstä kuuluu igboihin.
Imon pääkaupunki on Owerri, jossa asuu 416 024 asukasta.
He ajavat öisin

| He ajavat öisin> They Drive by Night |
| --- | --- |

Ohjaaja:  Raoul Walsh
Käsikirjoittaja:  Jerry Wald Richard Macaulay romaani:A. I. Bezzerides
Tuottaja:  Hal B. Wallis
Säveltäjä:  Adolph Deutsch Leo F. Forbstein
Kuvaaja:  Arthur Edeson
Leikkaaja:  Tom Richards
Tuotantosuunnittelija:  John Hughes
Lavastaja:  John Hughes
Pääosat:  George Raft Ann Sheridan Ida Lupino Humphrey Bogart
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  27. heinäkuuta 1940 Suomi: 21. joulukuuta 1941
Kesto:  94 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
He ajavat öisin (They Drive by Night) on Raoul Walshin ohjaama yhdysvaltalainen film noir -draamaelokuva vuodelta 1940. Se kertoo kahdesta rekkakuskiveljeksestä ja heidän elämästään.
Rooleissa

| 0 | 1 | 2 |
| --- | --- | --- |
|  George Raft  | … |  Joe Fabrini   |
|  Ann Sheridan  | … |  Cassie Hartley   |
|  Ida Lupino  | … |  Lana Carlsen   |
|  Humphrey Bogart  | … |  Paul Fabrini   |
|  Gale Page  | … |  Pearl Fabrini   |
|  Alan Hale  | … |  Ed J. Carlsen   |
|  Roscoe Karns  | … |  Irish McGurn   |
|  John Litel  | … |  Harry McNamara   |
|  George Tobias  | … |  George Rondolos   |
Aiheesta muualla

They Drive by Night - Original Theatrical Trailer Warner Bros. / Youtube.  9.7.2014. Viitattu 27.2.2021. (englanniksi)
Hughan Gray

| Henkilötiedot |
| --- | --- | --- | --- |
Koko nimi: Hughan Edwards Gray
Syntymäaika: 25. maaliskuuta 1987
Pelipaikka: oikea laitapuolustaja
Pituus: 180 senttimetriä
Paino: 70 kilogrammaa
Seura
Seura: VPS
Pelinumero: 17
Seurat
| Vuodet | Seura | O | (M) |
| 2008-2012 | Sporting Central Academy | - | (14) |
| 2012-2015 | Waterhouse | - | (15) |
| 2015- | VPS | 0 | (0) |
Maajoukkue
| 2014- | Jamaika | 11 | (0) |
 Seurajoukkueuran tilastot kattavat vain kansalliset sarjat, päivitetty 7. syyskuuta 2015.  Maajoukkueuran tilastot päivitetty 7. syyskuuta 2015.
Hughan Edwards Gray (s. 25. maaliskuuta 1987) on jamaikalainen jalkapalloilija, joka edustaa Veikkausliigassa pelaavaa Vaasan Palloseuraa. Pelipaikaltaan Gray on oikea laitapuolustaja. Hän kuuluu myös Jamaikan jalkapallomaajoukkueeseen.
Ura > Seurajoukkueura

Gray aloitti uransa kotimaansa pääsarjan Sporting Central Academyssä, jossa hän pelasi vuodet 2008-2012. Vuonna 2012 hän siirtyi saman sarjan Waterhouse FC:hen, edustaen seuraa vuodet 2012-2015 ja tehden pelaamissaan otteluissa 15 maalia. Waterhousen kanssa Gray pelasi myös CONCACAF Champions Leagueta.
Elokuussa 2015 Gray siirtyi Suomen Veikkausliigassa pelaavaan Vaasan Palloseuraan.
Ura > Maajoukkueura

Gray debytoi Jamaikan jalkapallomaajoukkueessa maaliskuussa 2014 ystävyysottelussa Barbadosia vastaan. Hän kuului joukkueeseen kesän 2015 Copa Américassa pääsemättä kertaakaan kentälle.
Roots

| Roots Sepultura |
| --- | --- | --- |

Studioalbumin tiedot
 Äänitetty : loka–joulukuussa 1995 Indigo Ranchilla Malibussa, Kaliforniassa
 Julkaistu: 12. maaliskuuta 1996
 Tuottaja(t): Ross Robinson & Sepultura
 Tyylilaji: Groove metal • nu metal • maailmanmusiikki
 Kesto: 72.08
 Levy-yhtiö: Roadrunner
Listasijoitukset
  Suomen virallinen lista: 5.  Billboard 200: 27.
Sepulturan muut julkaisut
| Chaos A.D. 1993 | Roots 1996 | The Roots of Sepultura 1996 |
Roots on brasilialaisen metalliyhtye Sepulturan kuudes studioalbumi, joka julkaistiin vuonna 1996. Albumi on yhtyeen viimeinen, jossa on mukana kitaristi ja laulaja Max Cavalera.
Roots sisältää edelleen samanlaista groove metal -tyylistä musiikkia, jollaista oli edellinen albumi Chaos A.D., mutta albumi sisältää myös hitaampaa, hieman nu metal -vaikutteista materiaalia. Mike Patton (Faith No More) ja Jonathan Davis (Korn) olivat mukana kappaleen ”Lookaway” sanoituksen teossa ja lauloivat myös kappaleessa.
Vuonna 2001 Q-lehti nimesi albumin yhdeksi kaikkien aikojen raskaimmista levyistä (listalla ”50 Heaviest Albums Of All Time”).
Albumia on myyty maailmanlaajuisesti lähes 900 000 kappaletta.
Kappaleet

Roots Bloody Roots – 3.32
Attitude – 4.15
Cut-Throat – 2.44
Ratamahatta – 4.30
Breed Apart – 4.01
Straighthate – 5.21
Spit – 2.45
Lookaway (ft. Jonathan Davis (Korn) ja Mike Patton (Faith No More) – 5.26
Dusted – 4.03
Born Stubborn – 4.07
Jasco – 1.57
Itsári – 4.48
Ambush – 4.39
Endangered Species – 5.19
Dictatorshit – 1.26
Canyon Jam – 13.16 (sisältää piilotetun kappaleen ”Little Wood-Music”)